
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση του Πρωτοκόλλου της 3ης Συνόδου της Μι¬ 
κτής Επιτροπής Ελλάδος-Ρωσικής Ομοσπονδίας 
για την οικονομική, βιομηχανική, επιστημονική και 
τεχνολογική συνεργασία «. Μόσχα, 8.12. 2000. 1 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της «Συμφωνίας Ελ¬ 


λάδος - Τουρκίας για τις θαλάσσιες μεταφορές». 

(Αθήννα, 4.2.2000). 2 

Ανακοίνωση για τη θέση και οριστικά σε ισχύ του Πρω¬ 
τοκόλλου Ελλάδος - Αλβανίας για την παράταση 
του Πρωτοκόλλου περιοδιών στα Ελληνο-αλβανικά 

θαλάσσια σύνορα. (Τίρανα, 24.8.1999). 3 

Ανακοίνωση για τη θέση σε ισχύ της «Συμφωνίας Ελ¬ 
λάδος - Λεττονίας για συνεργασία στους τομείς του 
πολιτισμού, της εκπαίδευσης και της επιστήμης». 

(Αθήνα, 17.3.1999). 4 

Ανακοίνωση για τη θέση σε ισχύ της Συ μφωνίας Ελλάδος 
- Νοτίου Αφρικής για την εμπορική ναυτιλία και συνα¬ 
φή ναυτιλιακά θέματα. (ΚέηπΤάουν, 26.2.1998). 5 


ΑΠΟΦΑΣΕΙ Σ 

Αοιθ.: Φ. 0544/2/ΑΣ 937/Μ. 5210 (1) 

Έγκριση του Πρωτοκόλλου της 3ης Συνόδου της Μικτής 
Επιτροπής Ελλάδος-Ρωσικής Ομοσπονδίας γιατην οι¬ 
κονομική, βιομηχανική, επιστημονική και τεχνολογική 
συνεργασία «. Μόσχα, 8.12. 2000. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΕΘΝΙΚΗΣ ΟΙΚΟΝΟΜΙΑΣ - ΑΝΑΠΤΥΞΗΣ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΓΕΩΡΓΙΑΣ - ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ- 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ - 
ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντες υπ’ όψειτις διατάξεις: 

1. της Συμφωνίας Ελλάδος - Ρωσίας για πολιτιστική και 
επιστημονική συνεργασία που υπογράφηκε στην Αθήνα 
στις 30. 6. 1993 και κυρώθηκε με τον υπ’αριθ. 2305/1995 


Νόμο που δημοσιεύθηκε στο υπ’αριθ. 87 Φύλλο της Εφη- 
μερίδοςτης Κυβερνήσεως τεύχος Α’της 16. 5. 1995. 

2. του περιεχομένου του υπό έγκριση Πρωτοκόλλου, α¬ 
ποφασίζουμε: 

Εγκρίνουμε ως έχει και στο σύνολο του το Πρωτόκολλο 
της 3ης Συνόδου της Μικτής Επιτροπής Ελλάδος-Ρωσι¬ 
κής Ομοσπονδίας για την οικονομική, βιομηχανική, επι¬ 
στημονική και τεχνολογική συνεργασία που υπογράφηκε 
στη Μόσχα στις 8.12.2000 του οποίου το κείμενο σε πρω¬ 
τότυπο στην ελληνική γλώσσα έχει ως εξής: 

οι ΥΠΟΥΡΓΟΙ 

ΕΞΩΤΕΡΙΚΩΝ ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΔΡΕΟΥ Γ. ΠΑΠΑΝΤΩΝΙΟΥ 

ΑΝΑΠΤΥΞΗΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ Π. ΕΥΘΥΜΙΟΥ 

ΓΕΩΡΓΙΑΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Γ. ΑΝΩΜΕΡΙΤΗΣ Α. ΓΙΑΝΝΙΤΣΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ ΤΥΠΟΥ ΚΑΙ Μ.Μ.Ε. 

X. ΒΕΡΕΛΗΣ Δ. ΡΕΠΠΑΣ 


ΠΡΩΤΟΚΟΛΛΟ 

της 3ης Συνόδου της Μικτής Επιτροπής Ελλάδας - Ρω¬ 
σικής Ομοσπονδίας για την Οικονομική, Βιομηχανική, 
Επιστημονική και Τεχνολογική Συνεργασία 

Η 3η Σύνοδος της Μικτής Επιτροπής γιατην Οικονομική, 
Βιομηχανική, Επιστημονική και Τεχνολογική Συνεργασία 
πραγματοποιήθηκε στην Μόσχα στις 8 Δεκεμβρίου 2000. 

Επικεφαλής της Ελληνικής Αντιπροσωπείας ήταν ο Υ¬ 
φυπουργός Εθνικής Οικονομίας της Ελληνικής Δημοκρα¬ 
τίας κος Γιάννης Ζαφειρόπουλος, Πρόεδρος του Ελληνι¬ 
κού τμήματος της Επιτροπής. 

Επικεφαλής της Ρωσικής Αντιπροσωπείας ήταν η κα 
ναΐθηΐίηα I. ΜαΙνίθπΚο, Αντιπρόεδρος της Κυβέρνησης 
της Ρωσικής Ομοσπονδίας, Πρόεδρος του Ρωσικού τμή¬ 
ματος της Επιτροπής. 

Η σύνθεση των δύο Αντιπροσωπειών παρατίθεται στα 
Παραρτήματα I και II του παρόντος Πρωτοκόλλου. 

Κατά τη διάρκεια της παραμονής του στη Μόσχα ο Υ¬ 
φυπουργός Εθνικής Οικονομίας της Ελληνικής Δημοκρα¬ 
τίας, Γ. Ζαφειρόπουλος, συναντήθηκε με τον Υπουργό 
Περιφερειακής Συνεργασίας της Ρωσικής Ομοσπονδίας, 
Α. ΒΙοΚΟίη. 

Η Ημερήσια Διάταξη της Συνόδου ήταν η ακόλουθη: 

1. Ενημέρωση γιατην οικονομική κατάσταση της Ελλά¬ 
δας και της Ρωσικής Ομοσπονδίας. 

2. Ανασκόπηση της οικονομικής και εμπορικής συνερ¬ 
γασίας των δύο χωρών. 

3. Συνεργασία στον τομέα της Ενέργειας. 

4. Ανταγορές ελληνικών προϊόντων και υπηρεσιών ελ¬ 
ληνικών εταιρειών ως αποπληρωμή κόστους προμήθειας 
ρωσικού φυσικού αερίου, που προβλέπονται από τη Δια¬ 
κυβερνητική Συμφωνία της 23ης Δεκεμβρίου 1988. 

5. Συνεργασία στον Επενδυτικό τομέα. 

6. Περιφερειακή Συνεργασία. 

7. Συνεργασία στους τομείς των Μεταφορών και Τηλε¬ 
πικοινωνιών. 

8. Επιστημονική και Τεχνολογική Συνεργασία. 

9. Συνεργασία στοντομέατου Τουρισμού. 

10. Συνεργασία στον τομέα των Μικρομεσαίων Επιχει¬ 
ρήσεων. 

11. Ελληνικό Πρόγραμμα Διμερούς Αναπτυξιακής Βοή¬ 
θειας - Συνεργασία στα πλαίσια των Κοινοτικών Προ¬ 
γραμμάτων. 

12. Διάφορα. 

1. ΕΝΗΜΕΡΩΣΗ ΓΙΑ ΤΗΝ ΟΙΚΟΝΟΜΙΚΗ ΚΑΤΑΣΤΑΣΗ 
ΤΗΣ ΕΛΛΑΔΑΣ ΚΑΙ ΤΗΣ ΡΩΣΙΚΗΣ ΟΜΟΣΠΟΝΔΙΑΣ 

Οι δύο πλευρές αντάλλαξαν πληροφορίες για τις οικο¬ 
νομικές εξελίξεις στην Ελλάδα καιτη Ρωσική Ομοσπονδία. 

Η ελληνική πλευρά ενημέρωσε τη ρωσική για την πο¬ 
ρεία ανάπτυξης της Ελληνικής Οικονομίας. Συγκεκριμέ¬ 
να, πληροφόρησε ότι τον Ιούνιο του 2000 αποφασίστηκε 
στη Σύνοδο του Ευρωπαϊκού Συμβουλίου, στην Πορτο¬ 
γαλία, η ένταξη της Ελλάδας στην Οικονομική και Νομι¬ 
σματική Ένωση. 

Με βάση το νέο αυτό πλαίσιο, οι βασικοί στόχοι της οι¬ 
κονομικής πολιτικής της Ελλάδας τα επόμενα χρόνια εί¬ 
ναι η επίτευξη ετήσιων ρυθμών αύξησης του ΑΕΠ της τά¬ 
ξης του 5%, η αύξηση της απασχόλησης και η μείωση της 
ανεργίας, η δημιουργία πλεονασμάτων στον προϋπολο¬ 
γισμό και η μείωση του δημόσιου χρέους ως ποσοστό του 
ΑΕΠ, καθώς και η ενίσχυση της επιχειρηματικότητας και 
η διάχυση των νέων τεχνολογιών και η προετοιμασία της 
διοργάνωσης των Ολυμπιακών αγώνων του 2004. 

Η ρωσική πλευρά πληροφόρησε, ότι σήμερα η Ρωσία 
βρίσκεται σε σημαντικό στάδιο της ανάπτυξής της και δη- 
μιουργούνται συνθήκες για σταδιακή επίλυση των υφι¬ 
στάμενων προβλημάτων. 

Όπως είχε διαφανεί κατά το 1999, σε εξέλιξη βρίσκο¬ 
νται θετικές αλλαγές στον οικονομικό τομέα. Κατά το 
2000 παρατηρείται ενίσχυση των θετικώντάσεων στην οι¬ 
κονομία της Ρωσίας. Αυξήθηκε σημαντικά το ΑΕΠ, αυξά¬ 
νεται σταθερά ο όγκος της βιομηχανικής παραγωγής και 
αυξήθηκαν οι επενδύσεις κεφαλαίου. Οι πρωτοβουλίες 
που αναλαμβάνειη Κυβέρνηση, συμβάλλουν στην επίτευ¬ 
ξη των ανωτέρω θετικών αποτελεσμάτων. Έχουν δε ως 
στόχο τη σημαντική αλλαγή της οικονομικής και κοινωνι¬ 
κής κατάστασης. 

Στο σύνολο των μέτρων για την ανάπτυξη και αναζωο¬ 
γόνηση της Ρωσικής Οικονομίας σημαντική θέση κατέχει 
η αποτελεσματικότητα της εξωτερικής οικονομικής δρα¬ 
στηριότητας. Ο σχετικά υψηλός ρυθμός αύξησης των ε¬ 
ξαγωγών από την αρχή του τρέχοντος έτους, συνέβαλε 
σημαντικά, στην άνοδο του όγκου εξωτερικού εμπορίου. 

2. ΑΝΑΣΚΟΠΗΣΗ ΤΗΣ ΟΙΚΟΝΟΜΙΚΗΣ ΚΑΙ ΕΜΠΟΡΙ¬ 
ΚΗΣ ΣΥΝΕΡΓΑΣΙΑΣ ΤΩΝ ΔΥΟ ΧΩΡΩΝ 

Οι δύο πλευρές σημείωσαν, ότι στην περίοδο που με¬ 
σολάβησε από τη 2η Σύνοδο της Μικτής Επιτροπής (26- 
28 Ιουλίου 1999) πραγματοποιήθηκαν επαφές οικονομι¬ 
κού περιεχομένου μεταξύ εκπροσώπωντων δύο πλευρών 
σε όλα τα επίπεδα της Κεντρικής και Περιφερειακής Διοί¬ 


κησης, καθώς επίσης και απ’ ευθείας επαφές μεταξύ επι¬ 
χειρηματιών των δύο χωρών. 

Μεταξύ των σημαντικών γεγονότων, αναφέρεται η συ¬ 
νάντηση των Προέδρων των δύο Κρατών, που πραγματο¬ 
ποιήθηκε στο πλαίσιο της επίσημης επίσκεψης του Προέ¬ 
δρου της Ελληνικής Δημοκρατίας Κ. Στεφανόπουλου στη 
Μόσχα, τον Ιούνιο του 2000. Κατά τη διάρκεια της επίσκε¬ 
ψης υπογράφηκε η Συμφωνία για την Αποφυγή Διπλής 
Φορολογίας Εισοδήματος. 

Οι δύο πλευρές συμφώνησαν ότι η υπογραφή της διμε¬ 
ρούς Συμφωνίας Αποφυγής Διπλής Φορολογίας, δημι¬ 
ουργεί νέες προοπτικές, δεδομένου ότι ενθαρρύνει και 
διευκολύνει την ανάπτυξη της διμερούς οικονομικής συ¬ 
νεργασίας και της επιχειρηματικής δραστηριότητας. Επί¬ 
σης, θα καταβάλουν κάθε προσπάθεια να κυρωθεί και τε¬ 
θεί σε ισχύ εντός του α' εξαμήνου του έτους 2001. 

Οι δύο πλευρές χαιρέτισαν την υπογραφή της Διακρα¬ 
τικής Συμφωνίας για συνεργασία στον τομέα της Δίωξης 
Οικονομικού Εγκλήματος, κατά την επίσημη επίσκεψη 
στην Αθήνα του Υπουργού Εξωτερικών της Ρωσικής Ο¬ 
μοσπονδίας, 1.5. Ιναπον, στις 12 Οκτωβρίου 2000. 

Οι δύο πλευρές τόνισαν τη σημασία της συνεργασίας 
στις θαλάσσιες μεταφορές και συμφώνησαν να καταβά¬ 
λουν όλες τις απαραίτητες προσπάθειες για την περαιτέ¬ 
ρω ανάπτυξή της. 

Οι δύο πλευρές σημείωσαν, ότι συνεχίζουν να αναπτύσ¬ 
σονται σταθερά οι ελληνο-ρωσικές εμπορικές και οικονο¬ 
μικές σχέσεις. Η Ελλάδα και η Ρωσική Ομοσπονδία παρα¬ 
μένουν παραδοσιακοί εταίροι. 

Επιβεβαίωσαν, επίσης, το ενδιαφέρον τους για την ισο- 
μερή αύξηση του όγκου των εμπορικών συναλλαγών, κα¬ 
θώς και την πρόθεσή τους να υιοθετήσουν πρόσθετα μέ¬ 
τρα για την περαιτέρω ενίσχυσή του. 

Οι δύο πλευρές συμφώνησαν, ότι με την οργάνωση επι¬ 
χειρηματικών συναντήσεων, όπως αυτή που οργανώθηκε 
τον Ιούνιο 2000, κατά την επίσημη επίσκεψη του Προέδρου 
της Ελληνικής Δημοκρατίας Κ. Στεφανόπουλου, δημιουρ- 
γούνται σημαντικές προοπτικές ανάπτυξης νέων επενδυτι¬ 
κών σχεδίων και επιχειρηματικών δραστηριοτήτων. 

Η ρωσική πλευρά επιβεβαίωσε την ετοιμότητά της να α¬ 
ναπτύξει με αμοιβαίο όφελος την εμπορική και οικονομική 
συνεργασία με την Ελλάδα, υπογραμμίζοντας ότι η Ελλά¬ 
δα είναι ένας από τους σημαντικούς εταίρους της Ρωσίας. 

Η ρωσική πλευρά εκφράστηκε υπέρ της βελτίωσης της 
πρόσβασης ρωσικών προϊόντων στην αγορά της Ελλά¬ 
δας και της Ευρωπαϊκής Ένωσης. Επίσης, υπογράμμισε 
ότι η διεύρυνση της Ευρωπαϊκής Ένωσης δεν πρέπει να 
οδηγήσει στην επιδείνωση των όρων εμπορίου των υπό έ¬ 
νταξη χωρών με τη Ρωσία. 

Οι δύο πλευρές σημείωσαν την αναγκαιότητα της διεύ¬ 
ρυνσης του ελληνο-ρωσικού εμπορίου σε επίπεδα που α- 
νταποκρίνονται στις δυνατότητες των δύο χωρών. Για το 
σκοπό αυτό θα εντείνουν τις προσπάθειες της καλύτερης 
προβολής των προϊόντων τους, της διοργάνωσης επιχει¬ 
ρηματικών συναντήσεων, ημερίδων και εβδομάδων προ¬ 
βολής προϊόντων. 

Τονίσθηκε, επίσης, η αναγκαιότητα συνέχισης της συμ¬ 
μετοχής των Ελληνικών και των Ρωσικών επιχειρήσεων 
και οργανισμών, που τις εκπροσωπούν, στις διοργανού- 
μενες Διεθνείς Εκθέσεις στις δύο χώρες. 

Η ρωσική πλευρά επεσήμανε ότι, προκειμένου να επι¬ 
τευχθεί η είσοδος στη ρωσική αγορά ελληνικών προϊό¬ 
ντων, πρέπει να δοθεί έμφαση στην προσπάθεια ίδρυσης 
μικτών επιχειρήσεων στη Ρωσική Ομοσπονδία, που θα πα¬ 
ράγουν διάφορα προϊόντα, όπως ευρείας κατανάλωσης, 
είδη διατροφής, ποτά, φάρμακα, και θα παρέχουν υπηρε¬ 
σίες στους τομείς των τηλεπικοινωνιών, του τουρισμού, 

των κατασκευών, των μεταφορών, των νέωντεχνολογιών. 

Οι δύο πλευρές συμφώνησαν, ότι οι δυνατότητες ανά¬ 
πτυξης εμπορικής και οικονομικής συνεργασίας είναι με¬ 
γάλες και, ότι πρέπει, οι δύο πλευρές, να εκμεταλλευτούν 
με τον καλύτερο δυνατό τρόπο τις δυνατότητες που προ¬ 
σφέρουν οι οικονομίες των δύο χωρών. 

3. ΣΥΝΕΡΓΑΣΙΑ ΣΤΟΝ ΤΟΜΕΑ ΤΗΣ ΕΝΕΡΓΕΙΑΣ 

Τα μέρη εξέφρασαντην ικανοποίησή τους για τη μέχρι 
τώρα συνεργασία στην κατασκευή των εγκαταστάσεων 
φυσικού αερίου στην Ελλάδα - με συμμετοχή των ρωσι¬ 
κών εταιρειών - που έχει γίνει η οριστική παραλαβή τους 
και έχει ήδη αρχίσει η εμπορική εκμετάλλευσή τους. 

Η ρωσική πλευρά παρακάλεσε την ελληνική πλευρά να 
λάβει όλα τα απαραίτητα μέτρα για την υλοποίηση του 
άρθρου 3 του Προσαρτήματος στη Διακυβερνητική Συμ¬ 
φωνία για την παροχή φυσικού αερίου στην Ελλάδα της 
7ης Οκτωβρίου 1987, σκοπεύοντας τον Ιανουάριο του 
2001 να ξεκινήσουν τις διαπραγματεύσεις με την ΟΟΟ 
"ΟαζθχροΓΐ" για την επεξεργασία των όρων και των διαδι¬ 
κασιών εκμετάλλευσης των δικτύων της ΔΕΠΑ για την με¬ 
ταφορά του φυσικού αερίου. 

Η ελληνική πλευρά δήλωσε ότι θα συζητήσει με τη ρω¬ 
σική πλευρά, εντός έξι (6) μηνών από την υπογραφή του 
παρόντος Πρωτοκόλλου, όσα διαλαμβάνει το άρθρο 3 
του Προσαρτήματος στη Διακυβερνητική Συμφωνία για 
την παροχή φυσικού αερίου στην Ελλάδα της 7ης Οκτω¬ 
βρίου 1987, εκτός από τα θέματα του κόστους μεταφο¬ 
ράς του αερίου, τα οποία θα συζητηθούν μόλις ολοκλη¬ 
ρωθεί η μελέτη και η οριοθέτηση των οικονομικών στοι¬ 
χείων και παραμέτρων του κόστους μεταφοράς του 
αερίου, ενημερώνοντας σχετικά τη ρωσική πλευρά. 

Λαμβάνοντας υπόψη, ότι αυτή τη στιγμή η κοινοπραξία 
"δίΓογίΓαπεραζ 11 διαθέτει σημαντικές κατασκευαστικές 
δυνατότητες στην Ελλάδα, η ρωσική πλευρά απευθύνθη¬ 
κε στην ελληνική πλευρά με την παράκληση να εξετάσει 
το θέμα της κατασκευής αγωγών φυσικού αερίου - δια¬ 
κλαδώσεων προς Χαλκίδα, Πτολεμάίδα και τμήματος στη 
Θράκη, όπως αυτό προβλέπεται από το Πρωτόκολλο της 
19 Δεκεμβρίου 1994 ή να καθορίσει άλλες ανάλογες δια¬ 
κλαδώσεις, καθώς και να εξετάσει τη δυνατότητα διεύ¬ 
ρυνσης συνεργασίας μεταξύ της ΔΕΠΑ και της κοινοπρα¬ 
ξίας "δίΓογίΓαπεραζ" για κατασκευή αγωγών φυσικού αε- 
ρίου-διακλαδώσεων προς Κόρινθο και Ελευσίνα. 

Η ελληνική πλευρά δήλωσε ότι, εάν και όταν ληφθεί τε¬ 
λική επενδυτική απόφαση για την κατασκευή των κλάδων 
- αγωγών, που ανέφερε η ρωσική πλευρά, θα λάβει υπό¬ 
ψη τα προβλεπόμενα στο Πρωτόκολλο της 19/12/1994, 
καθώς και τις υποχρεώσεις της που απορρέουν σε αυτές 
τις περιπτώσεις από την Κοινοτική νομοθεσία. 

Η ρωσική πλευρά προτείνει στη ΔΕΠΑ και την ΟΟΟ 
"ΟαζρΓοπι" το πρώτο εξάμηνο του 2001 να πραγματοποι¬ 
ήσουν τις απαραίτητες μελέτες γιατον καθορισμό της δυ¬ 
νατότητας από κοινού κατασκευής και εκμετάλλευσης 
στην Ελλάδα υπόγειας δεξαμενής φυσικού αερίου, όπως 
αυτό προβλέπεται από το Μνημόνιο της 13ης Ιανουάριου 
1997. 

Η ελληνική πλευρά δήλωσε ότι θα εξετάσει τα προβλε¬ 
πόμενα για το θέμα των υπόγειων δεξαμενών αποθήκευ¬ 
σης φυσικού αερίου στο Μνημόνιο της 13/1/1997 υπό το 
πρίσμα των υποχρεώσεών της που απορρέουν από την 
Κοινοτική νομοθεσία και στα πλαίσια των επιλογών που 
θα κάνει για την ανάπτυξη του ενεργειακού της τομέα. 

Η ρωσική πλευρά θεωρεί σκόπιμο όπως η ΔΕΠΑ και η 
ΟΟΟ "Οαζθχροά" συνεχίσουντον Ιανουάριο του 2001 τις 
διαπραγματεύσεις με στόχο τη φιλική επίλυση του θέμα¬ 
τος της τιμής του φυσικού αερίου, που παρέχεται στην 


Ελλάδα, και λοιπών εκκρεμοτήτων. Η φιλική επίλυση αυ¬ 
τών των θεμάτων θα δημιουργήσει το απαραίτητο κλίμα 
μεταξύ των δύο μερών για τη διεύρυνση των προοπτικών 
συνεργασίας στον τομέα της ενέργειας και της βιομηχα¬ 
νίας αερίου. 

Η ελληνική πλευρά προτείνει να συνεχισθούν οι δια¬ 
πραγματεύσεις μεταξύ της ΔΕΠΑ και της ΟΟΟ "Οαζεχ- 
ροά", προκειμένουτο θέμα της τιμής του φυσικού αερίου 
-που παραδίδεται στη Ελλάδα- και οι λοιπές εκκρεμότη¬ 
τες επιλυθούν με φιλικό τρόπο μέχρι τέλος Ιανουάριου 
2001 και εν πάσει περιπτώσει πριν την έκδοση Διαιτητικής 
απόφασης. Η φιλική επίλυση αυτών των θεμάτων θα δη¬ 
μιουργήσει το απαραίτητο κλίμα μεταξύ των δύο μερών 
για τη διεύρυνση των προοπτικών συνεργασίας στον το¬ 
μέα της ενέργειας και της βιομηχανίας αερίου. 

Τα δύο μέρη θα μελετήσουν τη δυνατότητα κατασκευ¬ 
ής ενός διαβαλκανικού αγωγού φυσικού αερίου, στη βά¬ 
ση του υπάρχοντος δικτύου μεταφοράς αερίου στην Ελ¬ 
λάδα, για να δημιουργηθούν οι δυνατότητες προμήθειας 
φυσικού αερίου μέσω Ελλάδας σε τρίτες χώρες. 

Οι δύο πλευρές εξέτασαντα θέματα που συνδέονται με 
την κατασκευή του αγωγού πετρελαίου Βυτραε - Αλεξαν¬ 
δρούπολης και επιβεβαίωσαν το ενδιαφέρον τους για τη 
συντομότερη υλοποίηση αυτού του έργου. 

Με βάση την πρόοδο που επιτεύχθηκε στις συναντήσεις 
της Σόφιας (14-15 Νοεμβρίου 2000) και της Μόσχας (29-30 
Νοεμβρίου 2000) οι δύο πλευρές εξέφρασαντην επιθυμία 
ούτως ώστε, κατά τη διάρκεια της συνάντησης της τριμε¬ 
ρούς Επιτροπής Εργασίας στην Αθήνα το Δεκέμβριο 2000, 
να γίνει επεξεργασία της απόφασης για την ίδρυση της Ε¬ 
ταιρείας "Διαβαλκανικός Αγωγός Πετρελαίου", καθώς καιη 
προετοιμασία των σχετικών ιδρυτικών εγγράφων. 

Στη Σύνοδο της Επιτροπής τονίστηκε ότι ελληνικοί και 
ρωσικοί οργανισμοί κατά τη διάρκεια των τελευταίων ε¬ 
τών συνεργάζονται με επιτυχία στον τομέα κατασκευής 
βιομηχανικών και λοιπών έργων στην Ελλάδα 

4. ΑΝΤΑΓΟΡΕΣ ΕΛΛΗΝΙΚΩΝ ΠΡΟΪΟΝΤΩΝ ΚΑΙ ΥΠΗ¬ 
ΡΕΣΙΩΝ ΕΛΛΗΝΙΚΩΝ ΕΤΑΙΡΕΙΩΝ ΩΣ ΑΠΟΠΛΗΡΩΜΗ 
ΚΟΣΤΟΥΣ ΠΡΟΜΗΘΕΙΑΣ ΡΩΣΙΚΟΥ ΦΥΣΙΚΟΥ ΑΕΡΙΟΥ, 
ΠΟΥ ΠΡΟΒΛΕΠΟΝΤΑΙ ΑΠΟ ΤΗ ΔΙΑΚΥΒΕΡΝΗΤΙΚΗ 
ΣΥΜΦΩΝΙΑ ΤΗΣ 23ΗΣ ΔΕΚΕΜΒΡΙΟΥ 1988. 

Σε σχέση με τα Πρωτόκολλα της 1ης και 2ης Συνόδου 
της Μικτής Διακυβερνητικής Επιτροπής, που πραγματο¬ 
ποιήθηκαν στις 24 Οκτωβρίου 1997 στη Μόσχα και στις 28 
Ιουλίου 1999 στην Αθήνα, αντίστοιχα, οι δύο πλευρές α¬ 
ντάλλαξαν απόψεις και συμφώνησαν: 

Να επικαιροποιήσουν τη Συμφωνία της 23ης Δεκεμβρί¬ 
ου 1988 για τα θέματα που είναι συνδεδεμένα με τις πε¬ 
ριόδους των ανταγορών, τον κατάλογο των ελληνικών 
προϊόντων και υπηρεσιών και τον προσδιορισμό της πο¬ 
σοστιαίας κατανομής τους κατά ομάδες. 

Επίσης, οι δύο πλευρές συναποφάσισαν: 

1. Τη συγκρότηση αά όοο Ομάδας εμπειρογνωμόνων, 
στο πλαίσιο της Μόνιμης Ομάδας Εργασίας, προκειμένου 
να: 

α) Διερευνήσει ενδεχόμενα νέα πεδία - τομείς εφαρμο¬ 
γής της Συμφωνίας των ανταγορών. 

β) Καθορίσειτο πλαίσιο - σύμβαση συνεργασίας καιτο μη¬ 
χανισμό υλοποίησης και παρακολούθησης των ανωτέρω. 

γ) Εξετάσει τη δυνατότητα ώστε, μέρος των ανταγο- 
ρών, να υποκατασταθεί με αυτούσιες ιδιωτικές επενδύ¬ 
σεις, όπου μπορούν να συμπεριληφθούν και επενδύσεις 
στοντομέατης ενέργειας, συμπεριλαμβανομένου του το¬ 
μέα φυσικού αερίου. 

2. Οι πλευρές συμφώνησαν να εξετάσουν τη δυνατότη¬ 
τα ένταξης των ανταγορών στο πλαίσιο της παροχής, από 

πλευράς της Ελλάδας, πιστωτικών διευκολύνσεων, ως 
διασφάλιση προς τις επιχειρήσεις που θα ενταχθούν στο 
εν λόγω σύστημα. 

3. Στο πρώτο τρίμηνο του 2001, η ανωτέρω προβλεπό- 
μενη οά ίιοο Ομάδα εμπειρογνωμόνων, υποβάλλει στη 
Μόνιμη Ομάδα Εργασίας οριστικό σχέδιο πλαισίου όρων 
υλοποίησης των ανωτέρω. 

4. Η Μόνιμη Ομάδα Εργασίας σε ένα (1) μήνα από την υ¬ 
ποβολή του σχεδίου της οά άοο Ομάδας εμπειρογνωμό¬ 
νων ορίζειτους φορείς υλοποίησης καιοριστικοποιείτο υ- 
ποβληθέν σχέδιο υλοποίησης. 

5. Οι δύο πλευρές καθόρισαν ως μία από τις συγκεκρι¬ 
μένες μορφές συνεργασίας τις επισκευές σκαφών και 
βοηθητικών πλοίων του Πολεμικού Ναυτικού της Ρωσίας 
στα ναυπηγεία της Ελλάδας. 

5. ΣΥΝΕΡΓΑΣΙΑ ΣΤΟΝ ΕΠΕΝΔΥΤΙΚΟ ΤΟΜΕΑ 

Η ρωσική πλευρά ανέφερε ότι δίνει μεγάλη σημασία στη 
δημιουργία ποιοτικά νέου επενδυτικού κλίματος στη χώ¬ 
ρα, θεωρώντας την προσέλκυση ξένων επενδύσεων ως έ¬ 
ναν από τους παράγοντες ένταξης της Ρωσικής Ομο¬ 
σπονδίας στην παγκόσμια οικονομία. 

Η ελληνική πλευρά επανεπιβεβαίωσε το ενδιαφέρον 
της για την επιτάχυνση των διαδικασιών υλοποίησης των 
επενδυτικών σχεδίων στους τομείς των τηλεπικοινωνιών, 
της ενέργειας, των ναυπηγοεπισκευών και της περιφερει¬ 
ακής συνεργασίας. 

Η ελληνική πλευρά δήλωσε, ότι η ναυπηγική της βιομη¬ 
χανία είναι εξειδικευμένη και έτοιμη να συνεργασθεί με 
ρωσικά ναυπηγεία για τη συμπαραγωγή εμπορικών, πο¬ 
λεμικών και άλλων πλοίων και για τη μελέτη οργάνωσης 
και τη συνδιαχείριση (ΜΑΝΑΟΕΜΕΝΤ) ναυπηγείων της 
Ρωσίας, για τον εκσυγχρονισμό τους. 

Επίσης ενημέρωσε, ότι το ύψος του όγκου των ναυπη- 
γοεπισκευαστικών εργασιών - εμπορικών και πολεμικών 
πλοίων - στα ελληνικά ναυπηγεία, δύναται να ανέλθει σε $ 
100 εκατ. ΗΠΑ ετησίως, για παραγγελίες ρωσικών εται¬ 
ριών. 

Οι δύο πλευρές συμφώνησαν να εξετάσουν την υλοποί¬ 
ηση της σύμβασης μεταξύ της ΝΕΩΡΙΟΝ Α.Ε. και δΨ- 
00ΙΜΡ0ΒΤ, της 7ης Δεκεμβρίου 1994, στο πλαίσιο της 
Συμφωνίας των ανταγορών ελληνικών προϊόντων και υ¬ 
πηρεσιών έναντι προμήθειας φυσικού αερίου. 

Επίσης, οι δύο πλευρές συμφώνησαν να στηρίζουν και 
να ενθαρρύνουν την επενδυτική συνεργασία, συμπερι¬ 
λαμβανομένων και των περιφερειών της Ρωσικής Ομο¬ 
σπονδίας. 

6. ΠΕΡΙΦΕΡΕΙΑΚΗ ΣΥΝΕΡΓΑΣΙΑ 

Οι δύο πλευρές εκτιμούν, ότι υπάρχουν μεγάλες δυνα¬ 
τότητες εμπορικής και οικονομικής συνεργασίας των δύο 
χωρών σε επίπεδο των Περιφερειών. 

Η νπθ5άθοοποπιΐ33ηΙ< σκοπεύει να συμφωνήσει με τις 
ενδιαφερόμενες ελληνικές τράπεζες μηχανισμό πληρω¬ 
μών στο πλαίσιο εμπορίου και επενδύσεων μεταξύ ρωσι¬ 
κών και ελληνικών επιχειρήσεων. 

Οι δύο πλευρές θεωρούν σκόπιμο όπως οι ελληνικές 
τράπεζες που έχουν οριστεί να διαχειριστούν τις πιστωτι¬ 
κές διευκολύνσεις με τις Περιφέρειες της Ρωσικής Ομο¬ 
σπονδίας υπογράψουν διατραπεζική συμφωνία - πλαίσιο 
με τη νηθδύθοοηοπιβαηΚγιατην υλοποίησή τους. 

Προκειμένου δε για την επανεργοποίηση της πιστωτι¬ 
κής διευκόλυνσης προς την περιφέρεια του Κρασνοντάρ, 
θεωρείται ως άμεση προτεραιότητα η αποπληρωμή των 
υφιστάμενων οφειλών που προέρχονται από την πιστωτι¬ 
κή διευκόλυνση προς την "Κΐ'αεηοάαΓόαηΚ'. 


Τα μέρη συμφώνησαν να δραστηριοποιηθούν για από 
κοινού πραγματοποίηση του έργου επέκτασης και ανα- 
κατασκευής του θαλάσσιου λιμένα Τυαρεθ στην Περιφέ¬ 
ρεια του Κράσνονταρ, καθώς, επίσης, να εξετάσουν τις 
δυνατότητες συνεργασίας για χρηματοδότηση και κατα¬ 
σκευή άλλων έργων προτεραιότητας σε ρωσικά λιμάνια 
της λεκάνης της Μαύρης Θάλασσας. 

Η ελληνική πλευρά ανέφερε, ότι σε εκκρεμότητα βρί¬ 
σκεται η υπογραφή από Ρωσικής πλευράς σχεδίου Πρω¬ 
τοκόλλου, που είχε παραδώσει η Ελληνική πλευρά, κατά 
την επίσκεψη, στις 20 Ιουνίου 2000, στην Αθήνα Αντιπρο¬ 
σωπείας από το Κρασνοντάρ. 

Οι δύο πλευρές χαιρέτησαν τη συνεργασία της Περιφέ¬ 
ρειας του Κεμέροβο με την Ελλάδα στον τομέα των επεν¬ 
δύσεων, κατασκευών και διάφορων κλάδων της βιομηχα¬ 
νίας. 

Η ρωσική πλευρά εξέφρασετην ικανοποίησή της σχετι¬ 
κά με την πρόθεση της ελληνικής πλευράς να παράσχει 
πιστωτική διευκόλυνση, ύψους 10 εκατ. δολλαρίων, στην 
Περιφέρεια του Κεμέροβο καιπρότεινε όπωςληφθούντα 
αναγκαία μέτρα για την υλοποίησή της. 

Η Περιφέρεια του Άστραχαν υπέβαλε αίτημα παροχής 
πιστωτικής διευκόλυνσης από την Ελλάδα και η ελληνική 
πλευρά ανέλαβε να εξετάσει ευνοϊκά την ικανοποίηση του 
εν λόγω αιτήματος. 

Οι δύο πλευρές αναγνώρισαν ως σκόπιμο να δοθεί νέα 
ώθηση στη Περιφερειακή Συνεργασία, λαμβάνοντας υ¬ 
πόψη τα οικονομικά συμφέροντα των Ελλήνων και των 
Ρώσων εταίρων. 

7. ΣΥΝΕΡΓΑΣΙΑ ΣΤΟΥΣ ΤΟΜΕΙΣ ΤΩΝ ΜΕΤΑΦΟΡΩΝ 
ΚΑΙ ΤΗΛΕΠΙΚΟΙΝΩΝΙΩΝ 

Οι δύο πλευρές επανεπιβεβαίωσαν την πρόθεσή τους 
να βελτιώσουν τις μεταξύ των δύο χωρών μεταφορές. Έ¬ 
χουν αναγνωρίσει το σημαντικό ρόλο των μεταφορών 
στην ανάπτυξη των εμπορικών και οικονομικών σχέσεων 
μεταξύ των δύο χωρών. 

Συμφωνήθηκε η εντατικοποίηση της συνεργασίας σε ό¬ 
λο το φάσμα των μεταφορών (στους τομείς των οδικών, 
σιδηροδρομικών, αεροπορικών και θαλάσσιων μεταφο¬ 
ρών, καθώς και των οδικών ασφαλίσεων). 

7.1 Συνεργασία στον τομέα των σιδηροδρομικών με¬ 
ταφορών 

Οι δύο πλευρές συμφώνησαν να προωθήσουν τις σιδη¬ 
ροδρομικές μεταφορές εμπορευμάτων μεταξύ της Ελλά¬ 
δος και της Ρωσικής Ομοσπονδίας με βαγόνια πλατιάς 
γραμμής, αφού προηγουμένως εκτιμήσουν την εμπορική 
σκοπιμότητα των μεταφορών αυτών. 

7.2 Συνεργασία στον τομέα των θαλασσίων μεταφο¬ 
ρών 

Οι δύο πλευρές συζήτησαν το Σχέδιο κειμένου Συμφω¬ 
νίας μεταξύ της Κυβέρνησης της Ρωσικής Ομοσπονδίας 
και της Κυβέρνησης της Ελληνικής Δημοκρατίας για την 
εμπορική ναυτιλία και σε γενικούς όρους τη συμπλήρω¬ 
σαν, εκτός του άρθρου 8 παρ. 2. 

Η Ελληνική πλευρά, επιπροσθέτως, θα λάβει υπόψη της 
εξηγήσεις που εδόθησαν από τη ρωσική πλευρά, σχετικά 
με τον υπολογισμό των λιμενικών τελών για τα δεξαμενό¬ 
πλοια, τα οποία είναι εφοδιασμένα με το σύστημα 5.Β.Τ. 

Η Ρωσική πλευρά θα εξετάσει το κείμενο εργασίας του 
Σχεδίου Συμφωνίας στα αγγλικά, που υποβλήθηκε από 
την Ελληνική πλευρά, προκειμένου να διευκρινίσει το λε¬ 
κτικό της. 

Και οι δύο πλευρές θα λάβουν άλατα απαραίτητα μέτρα 
που στοχεύουν στη συντομότερη ολοκλήρωση της Συμ¬ 
φωνίας, προκειμένου να ετοιμαστεί για υπογραφή. 

7.3 Συνεργασία στον τομέα των αεροπορικών μετα¬ 
φορών 

Οι δύο πλευρές συμφώνησαν να ενδυναμώσουν τις 
προσπάθειες τους με στόχο τη σύναψη νέας Διμερούς Α¬ 
εροπορικής Συμφωνίας, η οποία θα αντικατοπτρίζει τις 
παρούσες και μελλοντικές απαιτήσεις της αεροπορικής 
συνεργασίας μας. 

Για αυτό το σκοπό, συμφώνησαν επιπροσθέτως, να συ¬ 
γκληθεί συνάντηση εμπειρογνωμόνων των αντιστοίχων Υ¬ 
πηρεσιών Πολιτικής Αεροπορίας στα μέσα Ιανουάριου 
2001 (οι ακριβείς ημερομηνίες θα καθορισθούν δια της δι¬ 
πλωματικής οδού), ώστε να συνεχισθούν οι διαπραγμα¬ 
τεύσεις προς το επιθυμητό αποτέλεσμα. 

7.4 Συνεργασία στον τομέα των ταχυδρομείων 

Οι δύο πλευρές σημείωσαν με ικανοποίηση τη θετική 
πορεία της υλοποίησης της Συμφωνίας για τη Συνεργα¬ 
σία στους τομείς των Ταχυδρομείων και Τηλεπικοινωνιών, 
που υπεγράφη κατά τη 2η Σύνοδο Μικτής Διακυβερνητι¬ 
κής Επιτροπής, στην Αθήνα. 

Η ελληνική πλευρά ενημέρωσε τη ρωσική, ότι τα ΕΛΤΑ 
προτίθενται στο μέλλον να εξετάσουν την ανάπτυξη διε¬ 
θνών επιχειρηματικών δραστηριοτήτων με τον αντίστοιχο 
οργανισμό της Ρωσικής Ομοσπονδίας. 

7.5 Συνεργασία στον τομέα των τηλεπικοινωνιών 

Οι δύο πλευρές επανεπιβεβαίωσαν, επίσης, τη σπου- 
δαιότητα της από κοινού εργασίας στον τομέα υλοποίη¬ 
σης της Συμφωνίας για την κατασκευή και εκμετάλλευση 
υποβρυχίου καλωδίου οπτικών ινών στη Μαύρη Θάλασ¬ 
σα. 

Οι δύο πλευρές συνέστησαν στους ενδιαφερομένους 
φορείς της Ελλάδας και Ρωσίας, όπως συνεχίσουν να 
συμβάλουν στην ανάπτυξη συνεργασίας στον τομέα επι¬ 
κοινωνιών, λαμβάνοντας υπόψη τη χρήση των νέων τε¬ 
χνολογιών, καθώς επίσης και τις διεθνείς τάσεις στον το¬ 
μέα αυτό. 

8. ΕΠΙΣΤΗΜΟΝΙΚΗ ΚΑΙ ΤΕΧΝΟΛΟΓΙΚΗ ΣΥΝΕΡΓΑΣΙΑ 

Η Επιτροπή εκτίμησε θετικά τη δραστηριότητα της Ελ- 
ληνο-Ρωσικής Ομάδας Εργασίας για την Επιστημονική 
και Τεχνολογική συνεργασία και την πορεία του εν ενερ- 
γεία προγράμματος εργασίας διμερούς συνεργασίας 
στον τομέα Επιστήμης και Τεχνολογίας. 

Οι δύο πλευρές εξέφρασαντην υποστήριξή τους σε συ¬ 
γκεκριμένα έργα τα οποία πραγματοποιούνται από την Ο¬ 
μάδα Εργασίας. Συγκεκριμένα για δημιουργία νέου προ¬ 
γράμματος εργασίας διμερούς συνεργασίας στον τομέα 
επιστήμης και τεχνολογίας για την περίοδο 2001-2002 και 
εξέφρασαν τις προθέσεις τους να συνδράμουν με κάθε 
τρόπο στην υλοποίηση των έργων αυτών. 

9. ΣΥΝΕΡΓΑΣΙΑ ΣΤΟΝ ΤΟΜΕΑ ΤΟΥ ΤΟΥΡΙΣΜΟΥ 

Οι δύο πλευρές εξέφρασαν την επιθυμία τους για πε¬ 
ραιτέρω ενίσχυση των σχέσεων των δύο χωρών στον του¬ 
ριστικό τομέα, γεγονός που υποδηλώνεται από την κατ’ έ¬ 
τος συμμετοχή του ΕΟΤ στην Διεθνή Τουριστική Έκθεση 
ΜΙΤΤ της Μόσχας και σε άλλες τουριστικές εκθέσεις και 
τη διοργάνωση εκπαιδευτικών και πληροφοριακών σεμι¬ 
ναρίων. Τόνισαν τη σημασία της ανάπτυξης μεταξύ τους 
νέων μορφών τουρισμού, όπως ο θρησκευτικός, ο τουρι¬ 
σμός των νέων, ο οικολογικός και ο κοινωνικός τουρι¬ 
σμός. 

Η ρωσική πλευρά εκτίμησε θετικά τη δραστηριότητα 
της ελληνικής πλευράς στον τομέα της εκπαίδευσης και 
μετεκπαίδευσης Ρώσων σπουδαστών τουριστικών σχο¬ 
λών σε ξενοδοχειακές επιχειρήσεις της Ελλάδας. 

Η ελληνική πλευρά επαναβεβαίωσε την πρόθεσή της να 


αποστείλει, στα πλαίσια της διμερούς αναπτυξιακής βοή¬ 
θειας, εμπειρογνώμονες στην περιοχή του Σότσι για ορ¬ 
γάνωση σεμιναρίων για ομογενείς σε θέματα χειμερινού 
τουρισμού, καθώς επίσης και να εξετάσει και άλλες μορ¬ 
φές διμερούς αναπτυξιακής συνεργασίας στα πλαίσια 
των υφισταμένων δυνατοτήτων. 

Οι δύο πλευρές συμφώνησαντη σύσταση της Μικτής Ο¬ 
μάδας Εργασίας που προβλέπεται από την υφιστάμενη 
Διμερή Τουριστική Συμφωνία, η οποία θα δώσει νέα ώθη¬ 
ση και θα καθορίσει νέες συγκεκριμένες μορφές συνερ¬ 
γασίας μεταξύ των δύο χωρών σε αυτόντοντομέα. (Ο τό¬ 
πος και ο χρόνος της θα καθορισθούν δια της διπλωματι¬ 
κής οδού). 

Η ρωσική πλευρά ζήτησε από την ελληνική πλευρά να ε¬ 
ξετάσει ευνοϊκά το θέμα της απλούστευσης των διαδικα¬ 
σιών για τη χορήγηση αδειών εισόδου (νίεα) για τους ρώ- 
σους τουρίστες που επισκέπτονται την Ελλάδα, γεγονός 
που θα συμβάλει στη γενική διεύρυνση συνεργασίας στον 
τομέα των τουριστικών ανταλλαγών. 

10. ΣΥΝΕΡΓΑΣΙΑ ΣΤΟΝ ΤΟΜΕΑ ΤΩΝ ΜΙΚΡΟΜΕΣΑΙ- 
ΩΝ ΕΠΙΧΕΙΡΗΣΕΩΝ 

Οι δύο πλευρές εξέφρασαν την ικανοποίησή τους για 
την υπάρχουσα συνεργασία μεταξύ του Υπουργείου Α- 
ντιμονοπωλιακής Πολιτικής και Υποστήριξης της Επιχει¬ 
ρηματικής Δραστηριότητας της Ρωσικής Ομοσπονδίας 
και του Ελληνικού Οργανισμού Μικρών - Μεσαίων Επιχει¬ 
ρήσεων και Χειροτεχνίας (Ε.Ο.Μ.Μ.Ε.Χ.) στο πλαίσιο του 
σχετικού Πρωτοκόλλου για την προώθηση της συνεργα¬ 
σίας μεταξύ των Μικρο-Μεσαίων Επιχειρήσεων των δύο 
χωρών, καθώς επίσης και στο πλαίσιο της κοινής δήλω¬ 
σης του Υπουργείου Αντιμονοπωλιακής Πολιτικής και Υ¬ 
ποστήριξης της Επιχειρηματικής Δραστηριότητας της 
Ρωσικής Ομοσπονδίας και του Υπουργείου Ανάπτυξης 
της Ελλάδας. 

Η ρωσική πλευρά εξέφρασε τις ευχαριστίες της προς 
την Ελληνική πλευρά για τηνπαρεχόμενη τεχνική βοήθεια 
στις ρωσικές Μ.Μ.Ε. από τον ΕΟΜΜΕΧ, στο πλαίσιο του 
Ελληνικού Προγράμματος Αναπτυξιακής Συνεργασίας, 
όπως την πραγματοποίηση επισκέψεων Ρώσων εμπειρο¬ 
γνωμόνων, με σκοπό την ανταλλαγή πληροφοριών για τα 
θέματα δημιουργίας ευνοϊκού περιβάλλοντος για την α¬ 
νάπτυξη των Μικρομεσαίων Επιχειρήσεων, την παροχή 
τεχνικής βοήθειας για τη βελτίωση της Ανταγωνιστικότη¬ 
τας κλάδων ΜΜΕ μέσω της: 

1. Ενημέρωσης, προώθησης και εφαρμογής σύγχρο¬ 
νων: 

1.1. Τεχνολογιών (Κηονν Ηονν) με στόχο τον παραγωγι¬ 
κό εκσυγχρονισμό συγκεκριμένων κλάδων (τρόφιμα, ξύ¬ 
λο, έπιπλο, ένδυμα κ.λ.π.). 

1.2. Μεθόδων και τεχνικών οργάνωσης και διοίκησης 
των ΜΜΕ. 

2. Διασύνδεσης των εκπροσώπων των κλάδων με αντί¬ 
στοιχους εκπροσώπους ελληνικών κλάδων παραγωγικής 
δραστηριότητας και επιχειρηματίες για την ανταλλαγή ε¬ 
μπειριών και τη διερεύνηση δυνατοτήτων συνεργασίας. 

Οι δύο πλευρές εξέφρασαντην βούληση για τη συνέχι¬ 
ση της συνεργασίας μεταξύ του ΕΟΜΜΕΧ και του Υπουρ¬ 
γείου Αντιμονοπωλιακής Πολιτικής και Υποστήριξης της 
Επιχειρηματικής Δραστηριότητας της Ρωσικής Ομο¬ 
σπονδίας, προς όφελος των Μ.Μ.Ε. των δύο χωρών. 

11. ΕΛΛΗΝΙΚΟ ΠΡΟΓΡΑΜΜΑ ΔΙΜΕΡΟΥΣ ΑΝΑΠΤΥ¬ 
ΞΙΑΚΗΣ ΒΟΗΘΕΙΑΣ - ΣΥΝΕΡΓΑΣΙΑ ΣΤΑ ΠΛΑΙΣΙΑ ΚΟΙ¬ 
ΝΟΤΙΚΩΝ ΠΡΟΓΡΑΜΜΑΤΩΝ 

11.1 Διμερής Αναπτυξιακή Βοήθεια 

Η ελληνική πλευρά διατύπωσε την άποψη ότι η εκπαί- 

δευση στελεχών ρωσικών επιχειρήσεων στην Ελλάδα, θα 
συμβάλει στη δημιουργία ουσιαστικότερης συνεργασίας. 
Ανέφερε δε ότι υπάρχει δυνατότητα οργάνωσης εξειδι- 
κευμένων σεμιναρίων στους τομείς: τραπεζών, ασφαλί¬ 
σεων, χρηματιστηριακών θεμάτων, γεωργίας, τουρισμού. 

Η ρωσική πλευρά εξέφρασε την ικανοποίησή της για 
την μέχρι σήμερα παροχή Αναπτυξιακής Βοήθειας εκ μέ¬ 
ρους της Ελλάδας. Μνημονεύθηκαν στη συνέχεια και χαι- 
ρετίσθηκαν οι δράσεις του Ελληνικού Προγράμματος Α¬ 
ναπτυξιακής Συνεργασίας, που υλοποιήθηκαν με τη μορ¬ 
φή τεχνικής συνεργασίας υπέρ της Ρωσικής 
Ομοσπονδίας κατά τα έτη 1997-1999, ως εξής: 

α) κατάρτιση επιχειρηματιών, στελεχών επιχειρήσεων 
και στελεχών του Δημόσιου 

τομέα σε θέματα εξωτερικού εμπορίου και διεθνών ε¬ 
μπορικών σχέσεων, 

β) εκπαίδευση στελεχών ταξιδιωτικών πρακτορείων σε 
ελληνικές ξενοδοχειακές 

μονάδες και ενίσχυση της ιδιωτικής πρωτοβουλίας, 
μέσω εκπαιδευτικών ταξιδίων 

στελεχών τουριστικών πρακτορείων στην Ελλάδα, 
γ) εκπαίδευση επιχειρηματιών σε θέματα ανάπτυξης και 
βελτίωσης της 

ανταγωνιστικότητας ΜΜΕ, 
δ) παροχή υποτροφιών τριτοβάθμιας εκπαίδευσης, 
ε) εκπαίδευση στελεχών και εμπειρογνωμόνων του γε¬ 
ωργικού τομέα σε θέματα 

πιαηαρθίτίθηΐ - ιτιαι^Θΐιηρ και μεταποίησης αγροτικών 
προϊόντων, 

στ) μελέτη αγοράς εργασίας της περιοχής του Βοείον, 
ζ) επιμόρφωση εκπαιδευτών σε θέματα Ελληνικής 
γλώσσας. 

Οι δύο πλευρές συμφώνησαν να προωθήσουν περαιτέ¬ 
ρω το συντονισμό των ενεργειών τους στο πλαίσιο της πα¬ 
ροχής Διμερούς Κρατικής Αναπτυξιακής Συνεργασίας 
και Βοήθειας από διάφορους Φορείς της Ελλάδας προς 
τη Ρωσία. 

Η ρωσική πλευρά απηύθυνε αίτημα όπως συνεχιστεί και 
στο μέλλον η υλοποίηση αντίστοιχων προγραμμάτων τε¬ 
χνικής συνεργασίας. 

11.2 Πρόγραμμα ΤΑ0Ι5 

Κατά τη διάρκεια της Συνόδου της Επιτροπής παρα¬ 
σχέθηκαν εκατέρωθεν πληροφορίες για τη δράση των με¬ 
ρών στα πλαίσια του Προγράμματος ΤΑΘΙ3. 

Ελληνικοί φορείς του Ιδιωτικού και Δημοσίου Τομέα 
συμμετέχουν στο Κοινοτικό Πρόγραμμα ΤΑΘΙ3 στήριξης 
των Οικονομιών και ενίσχυσης της Δημοκρατίας στα νέα 
Ανεξάρτητα Κράτη, μεταξύ των οποίων και η Ρωσική Ο¬ 
μοσπονδία. 

Η Ελλάδα και η Ρωσική Ομοσπονδία θα ενισχύσουν τη 
συνεργασία τους προκειμένου να αυξήσουν τη συμμετο¬ 
χή τους σε κοινά έργα και πρωτοβουλίες του Προγράμ¬ 
ματος της Ευρωπαϊκής Ένωσης Τασίε, προς αμοιβαίο 
συμφέρον των δύο χωρών. Έμφαση θα δοθεί σε επενδυ¬ 
τικά έργα, ειδικότερα στις Μικρομεσαίες Επιχειρήσεις, 
καθώς και στα προγράμματα κατάρτισης (ΐΓ3ίηίπ9) και 
στο Πρόγραμμα κατάρτισης των Μάνατζερς (Μβπηρθγξ’ 
ΤΓαίπίπρ ΡΓοςΓαπιπίΘ). 

Η Ελλάδα, η οποία διαθέτει την τεχνογνωσία, προτίθε- 
ται να συνεργασθεί από το επίπεδο προετοιμασίας των 
προτάσεων ως το επίπεδο υλοποίησής τους. 

12. ΔΙΑΦΟΡΑ 

12.1 Η ρωσική πλευρά ευχαρίστησε την Ελληνική πλευ¬ 
ρά για την υποστήριξη των προσπαθειών της για την ανά¬ 
πτυξη της συνεργασίας της Ρωσικής Ομοσπονδίας με 
Διεθνείς Οικονομικούς Οργανισμούς. Υπογραμμίσθηκε, 


ότι η Ελλάδα απάτη θέση της ως κράτους-μέλουςτης ΕΈ 
και του ΠΟΕ μπορεί να παίξει θετικό ρόλο στη λήψη απο¬ 
φάσεων για θέματα που σχετίζονται με την ένταξη της Ρω¬ 
σικής Ομοσπονδίας στον Παγκόσμιο Οργανισμό Εμπορί¬ 
ου, ως πλήρες μέλος και τη συνεργασία της με την Ευρω¬ 
παϊκή Ένωση. 

12.2 Οι δύο πλευρές επεσήμαναν τη μεγάλη σημασία 
των μέτρων που λαμβάνονται για την στήριξη της Τράπε¬ 
ζας Εμπορίου και Ανάπτυξης της Μαύρης Θάλασσας, 
που λειτουργεί στη Θεσσαλονίκη, ούτως ώστε να αποτε- 
λέσει, όσο το δυνατόν συντομότερα, το φορέα, που μπο¬ 
ρεί να παίξει ενεργό ρόλο στη χρηματοδότηση και δανει¬ 
οδότηση των μεγάλων έργων, του εμπορίου και άλλων το¬ 
μέων οικονομικής δραστηριότητας, που σχετίζονται με 
την ανάπτυξη της Διαπεριφερειακής Συνεργασίας. 

12.3 Οι δύο πλευρές επανήλθαν στη συζήτηση του θέ¬ 
ματος των ληξιπρόθεσμων οφειλών του δανείου, συνολι¬ 
κού ποσού 37,4 εκατ. δολλαρίων ΗΠΑ, που χορηγήθηκε 
απάτην Εθνική Τράπεζα της Ελλάδας ΑΈ. Οι οφειλές αυ¬ 
τές αφορούν τις δόσεις του Ιανουάριου και Ιουλίου 1999, 
οι οποίες δεν καταβλήθηκαν, ύψους 3.740.423,77 δολλα¬ 
ρίων ΗΠΑ εκάστη. Η συνολική οφειλή, συμπεριλαμβανο¬ 
μένων των τόκων (έως και 2.7.2000),σύμφωνα με την εκτί¬ 
μηση της Ελληνικής πλευράς, ανέρχεται στο ποσό των 
υ3Θ 8,7 εκατ. δολλαρίων περίπου. Η ρωσική πλευρά ανέ¬ 
φερε, ότι το υπόλοιπο της εμπορικής οφειλής της πρώην 
Ε.Σ.Σ.Δ. στην Ελλάδα, που εξυπηρετείται σύμφωνα με τη 
Σύμβαση από 19.03.1993 προς το παρόν ανέρχεται, περί¬ 
που, σε ύ3ϋ 7,5 εκατ. δολλάρια. 

Η Ρωσική πλευρά δεσμεύθηκε ότι το οφειλόμενο ποσό 
θα αποπληρωθεί. 

12.4 Οι δύο πλευρές συμφώνησαν όπως Αντιπροσω¬ 
πείες των αρμοδίων αρχών των δύο χωρών συναντηθούν 
το πρώτο τρίμηνο του έτους 2001 στην Αθήνα ή στη Μό¬ 
σχα, προκειμένου να διευθετηθεί το θέμα της εξόφλησης, 
από Ρωσικής πλευράς, της οφειλής του ποσού των 2 ε¬ 
κατ. δολλαρίων ΗΠΑ. Όπως υπενθύμισε η ελληνική πλευ¬ 
ρά, η εν λόγω οφειλή εξακολουθεί να υφίσταται απάτη μη 
καταβληθείσα α’ δόση που προβλέπει η Συμφωνία που υ- 
πεγράφη στις 12-2-1985 για τη ρύθμιση συνταξιοδοτικών 
και άλλων κοινωνικοασφαλιστικών θεμάτων των Ελλήνων 
πολιτικών προσφύγων, που επαναπατρίσθηκαν από την 
Ε.Σ.Σ.Δ.. 

12.5 Η ελληνική πλευρά εξέφρασε την επιθυμία να συ- 
νεχισθούν οι διαπραγματεύσεις για τη σύναψη διμερούς 
Συμφωνίας Κοινωνικής Ασφάλισης μεταξύ των δύο χω¬ 
ρών. 

12.6 Η ρωσική πλευρά ζήτησε από την ελληνική πλευρά 
να εξετάζει ευνοϊκά τις περιπτώσεις χορήγησης αδειών 
εισόδου και αδειών εργασίας για τους ρώσους ειδικούς 
και τα μέλη των οικογενειών τους, που εργάζονται στα ε¬ 
πενδυτικά έργα, τα οποία εκτελούνται στην Ελλάδα από 
τις ρωσικές επιχειρήσεις. 

Τα δύο μέρη συμφώνησαν ότι η 4η Σύνοδος της Διακυ¬ 
βερνητικής Ελληνο - Ρωσικής Επιτροπής θα πραγματο¬ 
ποιηθεί στην Αθήνα το 2001. 

Η ακριβής ημερομηνία και η Ημερήσια Διάταξη θα συμ- 
φωνηθούν, δια της διπλωματικής οδού, δύο μήνες πριν 
την πραγματοποίηση της 4ης Συνόδου. 

Έγινε στη Μόσχα στις 8 Δεκεμβρίου 2000, σε δύο πρω¬ 
τότυπα αντίγραφα στην ελληνική και ρωσική γλώσσα και 
τα δύο κείμενα είναι εξίσου αυθεντικά. 

ΓΙΑ ΤΗΝ ΕΛΛΗΝΙΚΗ ΔΗΜΟΚΡΑΤΙΑ ΓΙΑ ΤΗ ΡΩΣΙΚΗ ΟΜΟΣΠΟΝΔΙΑ 

Ο Πρόεδρος του Ελληνικού Η Πρόεδρος του Ρωσικού 

Τμήματοςτης Επιτροπής Τμήματοςτης Επιτροπής 

ΓΙΑΝΝΗΣ ΖΑΦΕΙΡΟΠΟΥΛΟΣ ΥΑΙΕΝΤΙΝΑI. ΜΑΤΥΙΕΝΚΟ 

ΠΑΡΑΡΤΗΜΑ I 

ΣΥΝΘΕΣΗ ΕΛΛΗΝΙΚΗΣ ΑΝΤΙΠΡΟΣΩΠΕΙΑΣ 
3ης Συνόδου Μικτής Επιτροπής Ελλάδας - Ρωσικής Ομοσπονδίας 
για την Οικονομική, Βιομηχανική, Επιστημονική και Τεχνολογική 

Συνεργασία 

(Μόσχα, 8 Δεκεμβρίου 2000) 

ΥΠΟΥΡΓΕΙΟ ΕΘΝΙΚΗΣ ΟΙΚΟΝΟΜΙΑΣ 


1. κος Γιάννης Ζαφειρόπουλος 

Υφυπουργός Εθνικής Οικονομίας, Επικεφαλής 
της Ελληνικής Αντιπροσωπείας 

2. κος Μηνάς Σταυρακάκης 

Γ ενικός Γ ραμματέας Διεθνών Σχέσεων 

3. κος Δημήτριος Γιάννος 

Διευθυντής Δ/νσης Κεντρικής, Νοτιοανατολικής 
Ευρώπης 

και Χωρών ΚΑΚ 

4. κα Ειρήνη Παρασκευά 

Διευθύντρια Δ/νσης Αναπτυξιακής Συνεργασίας - 
Ειδικών Χρηματοδοτήσεων και Προγραμμάτων 

5. κα Ζαχαρούλα Τσιμάρα 

Διευθύντρια Δ/νσης Επιχειρηματικής Ανάπτυξης 

6. κα Ροδάνθη Ίβρου 

Προϊστάμενη Τμήματος Β', 

Δ/νσης Κεντρικής, Νοτιοανατολικής Ευρώπης και 
Χωρών ΚΑΚ 

7. κα Ιφιγένεια Σιαφλά 

Σύμβουλος κου ΥΦΥΠΕΘΟ 

Γραμματέας Α' ΟΕΥ 

8. κα Αικατερίνη Παπαχρήστου 

Χειρίστρια των Διμερών Οικονομικών και 

Εμπορικών Σχέσεων Ελλάδας - Ρωσικής 
Ομοσπονδίας 

9. κα Μαρία Ζαούση 

Αρμόδια για το Πρόγραμμα ΤΑΟΙ3 

Δ/νσης Αναπτυξιακής Συνεργασίας - Ειδικών 
Χρηματοδοτήσεων και Προγραμμάτων 

10. κος Γεώργιος Μιχαηλίδης 

Χειριστής των Διμερών Οικονομικών και 

Εμπορικών Σχέσεων Ελλάδας - Ρωσικής 
Ομοσπονδίας, Γ ραμματέας Β' ΟΕΥ 

11. κα Χρυσούλα Σταυροπούλου 

Διερμηνέας, υπάλληλος της Δ/νσης Κεντρικής, 
Νοτιοανατολικής Ευρώπης 
και Χωρών ΚΑΚ 


ΕΛΛΗΝΙΚΗ ΠΡΕΣΒΕΙΑ ΣΤΗ ΜΟΣΧΑ 


12. κος Δημήτριος Κυπραίος 

Πρέσβης της Ελληνικής Πρεσβείας στη Μόσχα 

13. κος Αθανάσιος Μακρανδρέου 

Προϊστάμενος του Γραφείου Γενικού Συμβούλου 
Οικονομικών και Εμπορικών Υποθέσεων στη 

Μόσχα 

14. κος Αδάμ Τριανταφύλλου 

Γραμματέας Α’ Ο.Ε.Υ. 

15. κος Νικόλαος Γεωργόπουλος 

Γραμματέας Β’ Ο.Ε.Υ. 

ΠΑΡΑΡΤΗΜΑ II 

ΣΥΝΘΕΣΗ ΡΩΣΙΚΟΥ ΤΜΗΜΑΤΟΣ 
ΤΗΣ ΜΙΚΤΗΣ ΡΩΣΟ-ΕΛΛΗΝΙΚΗΣ ΕΠΙΤΡΟΠΗΣ 
ΓΙΑ ΤΗΝ ΟΙΚΟΝΟΜΙΚΗ, ΒΙΟΜΗΧΑΝΙΚΗ, ΕΠΙΣΤΗΜΟΝΙΚΗ 
ΚΑΙ ΤΕΧΝΟΛΟΓΙΚΗ ΣΥΝΕΡΓΑΣΙΑ 
(Μόσχα, 8 Δεκεμβρίου 2000) 


1. \/3ΐθηΙίη3 1. Μ3ΐνίθηΙ<0 

Πρόεδρος Ρωσικού Τμήματος της Μικτής Ρωσο- 
Ελληνικής Επιτροπής, Αντιπρόεδρος της 
Κυβέρνησης της Ρωσικής Ομοσπονδίας 

2. νΐθςϋΐΤΉΓ 1. 3ίΓΖΐΊ3ΐΚθν5ΐ<ϊ 

Αντιπρόεδρος Ρωσικού Τμήματος της Μικτής 
Ρωσο-Ελληνικής Επιτροπής, Υφυπουργός 
Οικονομικής Ανάπτυξης και Εμπορίου της 

Ρωσικής Ομοσπονδίας 

3. νβΙθΓγ 3. ΝίΙ<οΐ3θν 

Υπεύθυνος Γραμματέας του Ρωσικού Τμήματος 
της Μικτής Ρωσο-Ελληνικής Επιτροπής, 
Τμηματάρχης της Διεύθυνσης των χωρών της 
Ευρώπης του Υπουργείου Οικονομικής 

Ανάπτυξης και Εμπορίου της Ρωσικής 

Ομοσπονδίας 


ΜΕΛΗ ΤΗΣ ΕΠΙΤΡΟΠΗΣ 


4. 3θΓ9θγ 3. ΑπάΓθθν 

Αναπληρωτής Διευθυντής της Διεύθυνσης των 
χωρών της Ευρώπης του Υπουργείου 

Οικονομικής Ανάπτυξης και Εμπορίου της 

Ρωσικής Ομοσπονδίας, Πρόεδρος του Ρωσικού 
Τμήματος της Μόνιμης Ομάδας Εργασίας για 
θέματα φυσικού αερίου 

5.3θΓ9θγ Κ. ΑΓ3ΐ<θΙγ3η 

Σύμβουλος του Προέδρου της εταιρίας 
«3ΐΓθίΐΓ3Π893Ζ» 

6. ΜϊΙκΓιαϊΙ Ν. ΒοΙοά3ΓπίΙ<ον 

Πρέσβης της Ρωσικής Ομοσπονδίας στην 

Ελληνική Δημοκρατία 

7. Βοπε 3. νίεάηθνεΚγ 

Πρώτος Αναπληρωτής Προέδρου της κρατικής 
επιχείρησης «ΤβΚύηορίΌΐτίθχροΓΐ» 

8. ΝίΙ<οΐ3ί V. ΟβνπΙον 

Διευθυντής της Πιστωτικής Διεύθυνσης της 
τράπεζας νηθ5ΐΐθ1<οηοηΊ03ηΙ< 

9. ΑπΒίοΙγ Ν. ΘοΙοπιοΙζίη 

Αναπληρωτής Υπουργός της Ρωσικής 

Ομοσπονδίας για την Αντιμονοπωλιακή Πολιτική 
και Υποστήριξη της Επιχειρηματικής 
Δραστηριότητας 

10. ίθοπίά 0. Ιν35ΐιον 

Διευθυντής της Γενικής Διεύθυνσης Διεθνούς 
Στρατιωτικής Συνεργασίας του Υπουργείου 

Άμυνας της Ρωσικής Ομοσπονδίας 

11 .ΑΙθχβηάΓ V. Κοΐ93ηον 

Αναπληρωτής Υπουργός Γεωργίας της Ρωσικής 
Ομοσπονδίας 

12. Υυτγ Α. ΚοπιαΓον 

Διευθυντής της Διεύθυνσης Εξωτερικών Σχέσεων 
της εταιρίας 03ζρΐΌΓΠ 

13. ΜίΙ<ά3ίΙ V. ΚυιΊ<ον 

Αντιπρόεδρος της Κυβέρνησης της Περιφέρειας 
ΚΓ33Π003Γ 

14. ΚοπεΙαπΙίη Α. ΜβΙνθθν 

Αναπληρωτής Διευθυντής της Οικονομικής και 
Συναλλαγματικής Διεύθυνσης του Υπουργείου 
Οικονομικών της Ρωσικής Ομοσπονδίας 

15. ΝίΚοΙαί 1. ΜαίγυεάθηΚο 

Διευθυντής της Διεύθυνσης Εξωτερικών 
Οικονομικών Σχέσεων, Διεθνούς Συνεργασίας και 
Εθιμοτυπίας του Υπουργείου Μεταφορών της 
Ρωσικής Ομοσπονδίας 

16. ΡγοίΓ V. Νίάζθΐ5ΐ<γ 

Αναπληρωτής Υπουργός Ενέργειας της Ρωσικής 
Ομοσπονδίας 

17. ΑΙθχαγ Α. Οάοζίηίδθν 

Αντιπρόεδρος της τράπεζας Ν/ηθεΙιΙΟΓρόαη^ 

18. νΐαάίπιίΓ 1. Ρι·γς)ίη 

Αναπληρωτής Διευθυντής της 3ης Ευρωπαϊκής 
Διεύθυνσης του Υπουργείου Εξωτερικών της 
Ρωσικής Ομοσπονδίας 

19. ΝίΚοΙαί 1. Κίιαπσίΐθν 

Αναπληρωτής Διευθυντής της Διεύθυνσης 

Διεθνούς Συνεργασίας του Υπουργείου 
Βιομηχανίας, Επιστημών και Τεχνολογίας της 
Ρωσικής Ομοσπονδίας 

20. ΜαραπίΘΐ Υυ. Υυευρον 

Εμπορικός Αντιπρόσωπος της Ρωσικής 
Ομοσπονδίας στην Ελληνική Δημοκρατία 


-♦- 

ΑΝΑΚΟΙΝΩΣΕΙΣ 


( 2 ) 

Ανακοίνωση για τη θέση σε ισχύ της «Συμφωνίας Ελλάδος 
-Τουρκίας για τις θαλάσσιες μεταφορές «(Αθήνα, 4.2. 
2000 ). 

Το Υπουργείο Εξωτερικών ανακοινώνει ότι η Συμφωνία 
μεταξύ της Ελληνικής Δημοκρατίας και της Δημοκρατίας 
της Τουρκίας για τις θαλάσσιες μεταφορές που υπογρά- 
φηκε στην Αθήνα στις 4 Φεβρουάριου 2000 και κυρώθηκε 
από τη Χώρα μας μετον υπ’ αριθ. 2900/2001 Νόμο που δη- 
μοσιεύθηκε στο υπ’ αριθ. 75 Φύλλο της Εφημερίδος της 
Κυβερνήσεως τεύχος Α’ της 12 Απριλίου 2001, θα τεθεί σε 
ισχύ σύμφωνα με τη διάταξη της παραγράφου 1 του άρ¬ 
θρου XVII αυτής, την 19 Αυγούστου 2001. 

Αθήνα, 1 Αυγούστου 2001 

Με εντολή Υπουργού 
Ο Προϊστάμενος της ΕΝΥ 
ΒΑΣΙΛΕΙΟΣ ΠΑΤΡΩΝΑΣ 
Ειδικός Νομικός Σύμβουλος 

-♦- 

(3) 

Ανακοίνωση για τη θέση και οριστικά σε ισχύ του Πρωτο¬ 
κόλλου Ελλάδος - Αλβανίας για την παράταση του 
Πρωτοκόλλου περιοδιών στα Ελληνο-αλβανικά θα¬ 
λάσσια σύνορα. (Τίρανα, 24. 08. 1999). 

Το Υπουργείο Εξωτερικών ανακοινώνει ότι το Πρωτό¬ 
κολλο για την παράταση της ισχύος του Πρωτοκόλλου 
συνεργασίας μεταξύ του Υπουργείου Εμπορικής Ναυτι¬ 
λίας της Ελληνικής Δημοκρατίας και του Υπουργείου Δη¬ 
μόσιας Τάξης της Δημοκρατίας της Αλβανίας σχετικά με 
την εκτέλεση κοινών περιπολιών από την αστυνομία συ¬ 
νόρων και το Ελληνικό Λιμενικό Σώμα για την αποτελε¬ 
σματικότερη αστυνόμευση της θαλάσσιας μεθορίου με¬ 
ταξύ των Χωρών που υπογράφηκε στα Τίρανα στις 24 Αυ¬ 
γούστου 1999 και κυρώθηκε με το υπ’ αριθ. 2921/2001 
Νόμο που δημοσιεύθηκε στο υπ’ αριθ. 134 Φύλλο της Ε¬ 
φημερίδος της Κυβερνήσεως τεύχος Α’ της 27 Ιουνίου 


2001, τέθηκε και οριστικά σε ισχύ βάσει του άρθρου 2 αυ¬ 
τού, την 31 Ιουλίου 2001. 

Αθήνα, 3 Αυγούστου 2001 

Με εντολή Υπουργού 
Ο Προϊστάμενος της ΕΝΥ 
ΒΑΣΙΛΕΙΟΣ ΠΑΤΡΩΝΑΣ 
Ειδικός Νομικός Σύμβουλος 

-♦- 

(4) 

Ανακοίνωση για τη θέση και οριστικά σε ισχύ της «Συμ¬ 
φωνίας Ελλάδος - Λεττονίας για συνεργασία στους 
τομείς του πολιτισμού, της εκπαίδευσης και της επι¬ 
στήμης». (Αθήνα, 17. 03. 1999). 

Το Υπουργείο Εξωτερικών ανακοινώνει ότι η Συμφωνία 
μεταξύ της Κυβερνήσεως της Ελληνικής Δημοκρατίας και 
της Κυβερνήσεως της Δημοκρατίαςτης Λεττονίας για συ¬ 
νεργασία στους τομείς του Πολιτισμού, της εκπαίδευσης 
και της επιστήμης που υπογράφηκε στην Αθήνα στις 17 
Μαρτίου 1999 και κυρώθηκε μετον υπ’ αριθ. 2930/2001 
νόμο που δημοσιεύθηκε στο υπ’ αριθ. 143 Φύλλο της Ε¬ 
φημερίδος της Κυβερνήσεως, τέθηκε σε ισχύ σύμφωνα 
με τη διάταξη του άρθρου 15 αυτής, την 13 Ιουλίου 2001. 

Αθήνα, 2 Αυγούστου 2001 

Με εντολή Υπουργού 
Ο Προϊστάμενος της ΕΝΥ 
ΒΑΣΙΛΕΙΟΣ ΠΑΤΡΩΝΑΣ 
Ειδικός Νομικός Σύμβουλος 

-♦- 

(5) 

Ανακοίνωση για τη θέση και οριστικά σε ισχύ της Συμφω¬ 
νίας Ελλάδος - Νοτίου Αφρικής για την εμπορική ναυ¬ 
τιλία και συναφή ναυτιλιακά θέματα. (Κέηπ Τάουν, 
26.2.1998). 

Το Υπουργείο Εξωτερικών ανακοινώνει ότι η Συμφωνία 
μεταξύ της Κυβέρνησης της Ελληνικής Δημοκρατίας και 

της Κυβέρνησης της Δημοκρατίας της Νοτίου Αφρικής 
για την εμπορική ναυτιλία και συναφή ναυτιλιακά θέματα 
που υπογράφηκε στο Κέηπ Τάουν στις 26 Φεβρουάριου 
1998 και κυρώθηκε από τη Χώρα μας με τον υπ’ αριθ. 
2704/1999 Νόμο που δημοσιεύθηκε στο υπ’ αριθ. 73 Φύλ¬ 
λο της Εφημερίδος της Κυβερνήσεως τεύχος Α’ στις 8 
Απριλίου 1999, τέθηκε σε ισχύ σύμφωνα με τη διάταξη 


του άρθρου 18 παράγραφος 1 αυτής την 13 Ιουλίου 2001. 

Αθήνα, 1 Αυγούστου 2001 

Με εντολή Υπουργού 
Ο Προϊστάμενος της ΕΝΥ 
ΒΑΣΙΛΕΙΟΣ ΠΑΤΡΩΝΑΣ 
Ειδικός Νομικός Σύμβουλος 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΟΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ. 9 γ 
θ-ΓΠ3ίΙ: \Λ/θβΓΠ35ίθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩβ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιεί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

ευΐΌ 

δρχ- 

θϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίΘΓΠθί, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























